paragraph_text: Pokret američkih domorodaca nastao u ljeto 1968. godine u gradu Minneapolisu da bi se zaštitila građanska prava američkih domorodaca, osobito, se tada mislilo na policijsku brutalnost koja se primjenjivala nad Indijancima. Zametak svega ovoga počeo je još 1961. osnivanjem NIYC-a (National Indian Youth Council) i kasnije (1964.) osnivanjem SAIA (Opstanak Američkih Indijanaca) da bi se sačuvala prava Indijanaca iz Washingtona na ribolov van granica rezervata. AIM se konačno javlja 1968. Prvu značajniju akciju poduzeli su Mohawk-Indijanci blokadom Cornwall International Bridge-a, na granici USA i Kanade, kada je mnogo protestanata uhićeno. Mohawki ne miruju pa još iste godine (9 novembra) njihov poglavica Richard Oakes vodi pohod na otok Alcatraz. Već od sutrašnjeg dana započinje devetnaest-mjesečna okupacija Alcatraza kojega su preplavili Indijanci iz mnogih plemena.